सरकारी काम में बाधा डालने जुआ खेलने के आरोप में 11 पर प्राथमिकी
जादूगोड़ा| 24फरवरी को हब्बा-डब्बा खेलाने और पुलिस बल को घेरकर सरकारी कार्य में बाधा डालने के आरोपियों पर पुलिस ने मामला दर्ज किया है। इस संदर्भ में जादूगोड़ा थाना प्रभारी जितेन्द्र राम ने बताया कि सूचना पाकर वे स्वयं पुलिस बलों के साथ छापामारी करने गए। छापामारी के दौरान 3880 रुपए और हब्बा-डब्बा खेलाने का सामान बरामद हुआ। इस संदर्भ में कालिकापुर के धीरेन भकत, धीरेन गोप, दीपक भकत, बालक दास, शैलेन्द्र भकत, रतन भकत, निरंजन भकत, ईचड़ा के सुशेन मंडल, तुलसी भकत, अरूण मंडल और धर्मडीह के प्रदीप कारजी के विरुद्ध मामला दर्ज किया गया है।
hin_Deva hin_Deva